Bread, Love and Dreams (serial)

**Bread, Love and Dreams** () – 2010-yilda suratga olingan drama janridagi koreys seriali. Serialda Yoon Shi-yoon, Joo Won, Eugene va Lee Young-ah rol oʻynashgan. Serialda qatʼiyatli yosh novvoy Kim Tak-guning Koreyaning eng yaxshi novvoyi boʻlish maqsadi yoʻlida koʻplab qiyinchlik va sinovlarnin yengib oʻtgani aks ettirilgan. Serial voqealari 1970—1990-yillarda boʻlib oʻtib, voqealar unda bosh qahramonning tugʻilishidan boshlanib, 20 yoshlarning oʻrtalariga yetganigacga boʻlgan davrni qamrab oladi. 30 qismli serial KBS2 telekanalida 2010-yil 9-iyundan 16-sentyabrgacha chorshanba va payshanba kunlari soat 22:00da (Janubiy Koreya vaqti bilan) efirga uzatilgan.

Serial 2010-yilda Janubiy Koreyada eng koʻp tomosha qilingan seriallardan biri boʻlib, oxirgi qismni koʻrgan tomoshabinlar reytingi 50,9%ni tashkil etgan hamda barcha davrlarning eng yuqori baholangan 25-dramasiga aylangan. Bu serial tufayli bosh qahramonni oʻynagan aktyor Yoon Shi-yoon mashhurlikka erishgan, shuningdek, serialdagi samimiy ijrosi uchun koʻp maqtovlarga sazovor boʻlgan.

## Syujeti
1970-yillarning boshlarida Geosung Foods kompaniyasi rahbari Gu Il-jong oʻgʻil farzand koʻrishga qaror qildi, sababi uning rafiqasi Seo In-sook kompaniyani meros qilib olishi kerak boʻlgan oʻgʻilni tugʻib bera olmaydi. Natijada Gu Il-jong uyida xizmatkor boʻlib ishlaydigan yosh qiz Kim Mi-sun bilan yaqin munosabatlar oʻrnatadi. Seo In-sook ularning xizmatkorlaridan biri eridan farzand kutayotganini bilgach, u MKim Mi-sunni yoʻq qilishga qaror qiladi, lekin xizmatkor qochib ketishga muvaffaq boʻladi va tez orada oʻgʻil farzandni dunyoga keltiradi, farzandiga Tak-gu (Gu Il-jongning istagi sababli) deb ism qoʻyadi. In-sookning oʻzi Il-jongning shaxsiy yordamchisi Han Seung-jaedan oʻgʻil koʻradi.

12 yil oʻtgach, qiyin ahvolga tushib qolgan Mi-sun oʻgʻli Tak-guni otasining uyiga olib kelishga qaror qiladi. Gu Il-jong Mi-sun va oʻgʻlini darhol taniydi, lekin uyda Il-jong va uning keksa onasi Hong xonimdan boshqa hech kim Tak-guning kelganiga xursand boʻlishmaydi. In-sook qanday qilib boʻlsa ham Tak-gudan qutulishga qaror qiladi va Seung-jae yordamida bunga erishadi. Tak-gu ota-onasi tirik boʻlsada, tirik yetimga aylanadi. Onasini qidirayotib, Tak-gu tasodifan afsonaviy novvoy Pal-bongni uchratib qoladi, novvoy uning non pishirish qobiliyatini darhol payqaydi va Tak-guga unga shogird boʻlishni taklif qiladi. Bu uchrashuv Tak-guning taqdirini tubdan oʻzgartirib yuboradi, vaqt oʻtishi bilan Pal-bong Gu Il-jongning ustozi ekanligi maʼlum boʻladi.

Novvoyxonaga Ma-jun Seo Tae-jo nomi bilan yashirincha oʻqishga keladi, kelishdan maqsadi uning Gu Il-jongga merosxoʻr boʻlishga qodir ekanligini isbotlash edi, shu tufayli novvoyxonada aka-ukalarning haqiqiy qarama-qarshiligi boshlanadi.

## Rollarda

### Bosh rollarda

* Yoon Shi-yoon – Kim Tak-gu
** Oh Jae-moo – Kim Tak-gu (bolalik davri)
* Joo Won – Gu Ma-jun / Seo Tae-jo
** Shin Dong-woo – Gu Ma-jun (bolalik davri)
* Eugene – Shin Yoo-kyung
** Jo Jung-eun – Shin Yoo-kyung (bolalik davri)
* Lee Young-ah – Yang Mi-sun

#### Gu oilasi

* Jun Kwang-ryul – Gu Il-jong
* Jeon In-hwa – Seo In-sook
* Choi Ja-hye – Gu Ja-kyung
** Ha Seung-ri – Gu Ja-kyung (oʻsmirlik davri)
** Kang Ye-seo – Gu Ja-Kyung (bolalik davri)
* Choi Yoon-young – Gu Ja-rim
** Kim So-hyun – Gu Ja-rim (bolalik davri)

#### Yang oilasi

* Jang Hang-sun – Pal-bong (Yang Mi-sunning bobosi)
* Park Sang-myun – Yang In-mok (Yang Mi-sunning otasi)
* Hwang Mi-sun – Oh Young-ja (Yang Mi-sunning onasi)

#### Boshqalar

* Jung Sung-mo – Han Seung-jae
* Park Sung-woong – Jo Jin-goo
* Lee Han-wi – Heo Gab-soo
* Jeon Mi-seon – Kim Mi-sun
* Jung Hye-sun – Hong xonim (Gu Il-jongning onasi)
* Kwon Yong-woon – Shin Bae (Yoo-kyungning otasi)
* Park Yong-jin – Go Jae-bok

## Oʻzbekcha tarjimasi
Serialning oʻzbekcha tarjimasi „**Non isi**“ nomi bilan 2011-yil 5-sentyabrda Oʻzbekiston telekanalida efirga uzatilgan. Serialga dublyaj aktyorlari Dilbar Ismoilova, Elyor Nosirov, Behzod Muhammadkarimov, Zulxumor Moʻminova ovoz berishgan.

## Saundtrek

# V. O.S – At The End of The Day
# KCM va Soul Drive – Love You to Death
# Lee Seung-chul – That Person
# Bada – Only One
# Kyuhyun (Super Junior)— Hope is a Dream That Doesnʼt Sleep
# Michelle Yoo-jin – For Me
# Yoon Shi-yoon – Only You
# Lee Young-ah – It Was Love
# Joo Won – My Love
# Code V – Now Go and See

## Mukofotlari
2010-yil 3-Korea Drama Awards:
* Eng yaxshi yangi aktyor (Yoon Shi-yoon)
* Drama serialining eng yaxshi rejissyori (Lee Jung-sub)
* Drama serialining eng yaxshi ssenariychisi (Kang Eun-kyung)

2010-yil 18-Koreya madaniyati va koʻngilochar mukofoti:
* Mashhurlik uchun mukofot, aktyor (Yoon Shi-yoon)

2010-yil KBS drama mukofoti:
* Top Excellence mukofoti, aktrisa Jeon In-hwa
* Excellence Award, Maxsus dramatik postanovkadagi aktyor (Yoon Shi-yoon)
* Excellence Award, Maxsus dramatik postanovkadagi aktrisa (Eugene)
* Eng yaxshi ssenariychi (Kang Eun-kyung)
* Eng yaxshi yosh aktyor (Oh Jae-moo)
* Eng yaxshi juftlik (Yoon Shi-yoon va Lee Young-ah)
2011-yil 47-Baeksang sanʼat mukofoti:
* Eng yaxshi televizion rejissyor (Lee Jung-sub)

## Taʼsiri
Serial Janubiy Koreyada yaxshi kutib olindi va tomoshabinlar reytingi rekord darajani 50,8% tashkil qildi. Tomoshabinlar serialni jamiyatdagi oddiy odamlar va boylar oʻrtasidagi qarama-qarshilik mavzusi tufayli tomosha qilishgan. Naver serialni 2010-yildagi Janubiy Koreyadagi eng mashhur soʻrovlar roʻyxatiga kiritgan.

2010-yil 20-dekabrda serial ijodkorlari madaniy kontent yaratishda qoʻshgan hissalari uchun prezident mukofotini olishgan.

Shuningdek, serial „KBS Drama Special“ va „KBS HD Drama“da eng koʻp tomoshabinlar reytingi boʻyicha birinchi oʻrinni egallagan.

### Reytingi

## Remeyklari
Serial Osiyodagi koʻplab mamlakatlarda efirga uzatilgan, ularning baʼzilarida serialning remeyklari suratga oligan. Jumladan, 2013-yil dekabr oyida xuddi shu nomdagi turk seriali va 2015-yilning yozida Filippin seriali (koreys seriali ssenariysi asosida) suratga olingan.

## Manbalar